Pe ce melodii celebre au mizat Trump și Biden în campanie. Mai mulți artiști au refuzat să se asocieze cu actualul președinte.
Joe Biden a folosit în campania sa piese ale artiştilor David Bowie sau Lady Gaga. Mai mulți artiști au refuzat să se asocieze cu Donald Trump în campanie. Trump l-a numit "pimp" pe rapper-ul Lil Pump venit să-l susţină.
Joe Biden a folosit în campania sa piese ale căror versuri promovează virtuţi americane, de la artişti ca Bruce Springsteen, David Bowie sau Lady Gaga. Donald Trump a întâmpinat mai multe probleme în timpul campaniei, mai mulţi artişti refuzând să se asocieze cu el.Trump a făcut şi o gafă la ultimul său miting, unde l-a numit "pimp (trad. peşte)" pe rapper-ul venit să-l susţină.Susţinerea din partea celebrităţilor a jucat întotdeauna un rol important în alegerea noului preşedinte al Statelor Unite. În campania actuală, Joe Biden a mizat pe cântece care promovează virtuţi americane: "Lovely Day", a lui Bill Withers, "Higher Ground", a lui Stevie Wonder sau "I’m Comning Out", a legendarei Diana Ross.Interesant este că Biden a folosit şi o piesă a lui Bruce Springsteen: "We Take Care Of Our Own", care nu vorbește despre valori, ci despre politicienii care au grijă doar de ei şi de-ai lor. Biden a mai folosit în campania electorală şi piesa "Heroes", a lui David Bowie şi a invitat-o la ultimul miting pe Lady Gaga.Trump a mizat pe "Crazy"De partea cealaltă, Donald Trump nu a putut să se joace cu muzica pe care ar fi vrut-o.Artiştii au fost împotriva lui şi i-au cerut repetat să nu le mai folosească ritmurile în campanie. În final, a mizat pe acorduri triste, cum ar fi "Everybody Hurts", de la R.E.M. sau "Crazy" a lui Gnarles Barkley. La ultimul său miting, Trump l-a avut invitat pe rapper-ul Lil Pump, pe care însă l-a introdus din greşeală pe scenă drept "Little Pimp".Acesta nu s-a supărat însă pe gafa preşedintelui, ba chiar şi-a schimbat numele pe Instagram în "Lil Pimp".